Югозападна Англия

Югозападна Англия (на английски: South West England) е един от деветте региона в Англия, дефинирани от правителството на Великобритания за статистически и други цели. Регионът обхваща седем графства с обща територия от 23 829 квадратни километра и население, към 2001 година, от 4 928 458 жители. В района на Югозападна Англия се намират два национални парка и четири обекта на световното наследство под егидата на ЮНЕСКО в това число и митичния Стоунхендж. Сред многобройните притегателни дестинации за туристи и ценители са голямата ботаническа градина наречена „Проект Рай“, музикалния фестивал Гластънбъри, културно-историческото наследство на Бат и др. Част от южното крайбрежие на графство Девън и по-специално общината Торбей е наричана „английската ривиера“. География „Югозападна Англия“ е най-големият по площ регион в кралството. По-голямата част от територията му е разположена на полуострова наричан неофициално „West Country“ (западна страна), дефиниран в южна посока от западната част на „Английския канал Ламанш“ и на север от Бристълския канал. В състава на региона влизат следните седем официални административни единици – графствата: Глостършър, Уилтшър, агломерацията на Бристъл, Съмърсет, Дорсет, Девън и Корнуол. Към района се включва и островната група Сили, която в административен смисъл е в обхвата на графство Корнуол. Най-големият град на региона е Бристъл, който е ядро на десетата, по брой на населението, урбанизирана територия (агломерация) във Великобритания. Сред другите по-големи градски центрове са: Плимът, Суиндън, Ексетър, Глостър, Бат, Челтнъм, Борнмът и Пул. През северната част на регион „Югозападна Англия“ протича река Севърн – една от най-големите реки във Великобритания. Тя се влива в Бристълския канал чрез големия си естуар в района на община Южен Глостършър и Бристъл. Регионът включва в територията си два национални парка: Дартмур, обхващащ площ от 954 квадратни километра и Ексмур, простиращ се на 693 квадратни километра. Административно деление Население Транспорт Районът на Бристъл оперира като голям автомагистрален възел с множество пътни трасета от най-висок клас. Тук се пресичат два от главните транспортни коридори на Англия. Единият от тях, обслужван от Автомагистрала М4, преминава в направление изток-запад, свързвайки Бристъл със столицата Лондон на изток и респективно в западна посока с урбанизираните територии на южен Уелс. Вторият коридор, обслужван от Автомагистрала М5, преминава в направление североизток-югозапад, свързвайки бристълската агломерация с тази на Бирмингам в северна посока, а в югозападно направление с градовет Ексетър и Плимът. На територията на региона, оперират няколко от главните железопътни трасета в кралството. „Великата западна железопътна линия“ свързва столицата Лондон с Бристъл, а от там чрез югозападния си ръкав, преминава през Ексетър и Плимът и продължава чак до градчето Пензанс в най-отдалечените югозападни части на страната. „Югозападната главна железопътна линия“, оперира от Лондон през Саутхамптън до Борнмът, Пул и Уеймут в графство Дорсет. Друга главна линия, запачва отново в Лондон и достига Ексетър, преминавайки през южната част на Уилтшър и Северен Дорсет. В регион „Югозападна Англия“ са разположени пет летища с пътнически терминали за гражданската авиация. Те са изградени край градовете Бристъл, Ексетър и Плимът в графство Девън, Нюкий в графство Корнуол и Борнмът в графство Дорсет. Градове Долният списък отразява всички градове в регион Югозападна Англия с население над 10 000 души. ГЛО = Глостършър, УИЛ = Уилтшър, СЪМ = Съмърсет, ДОР = Дорсет, ДЕВ = Девън, КОР = Корнуол, БР = Бристъл Образование В регион „Югозападна Англия“ функционират осем университета: Борнмътски университет Бат Спа университет Университет на Бат Бристълски университет Ексетърски университет Университет на Глостършър Плимутски университет Университет на Западна Англия Към гореизброените могат да бъдат добавени и седем университетски колежа, предлагащи също еквивалент на т.нар. висше образование. Източници Външни препратки Официална страница Архив на оригинала от 2016-10-10 в Wayback Machine..